open-index/open-wikipedia-markdown huggingface dataset:
அகஸ்டின் எரிமலை

**அகஸ்டின் எரிமலை** (Augustine Volcano)என்பது ஒரு சுழல் வடிவ எரிமலை ஆகும். எரிமலை அடிக்கடி வெடிக்கும் தன்மையுடன் உள்ளது, 1883, 1935, 1963-64, 1976, 1986 மற்றும் 2006 இல் இங்கு  பெரிய வெடிப்புகள் ஏற்பட்டுள்ளன. சிறிய வெடிப்பு நிகழ்வுகள் 1812, 1885, 1908, 1944 மற்றும் 1971 இல் பதிவாகியுள்ளன. பெரிய வெடிப்புகளுக்குப் பின்னர் லாவா பீறிட்டு வெளிப்பரவுகிறது. தென்மத்திய அலாஸ்காவின் கெனாய் தீபகற்பப் பகுதியில் உள்ள தென்மேற்குக் "குக்" கழிமுகத்தில் அகஸ்டீன் தீவை இது உருவாக்குகிறது. இது அங்கரேச்சு நகரில் இருந்து தென்மேற்கே 280 கிலோமீட்டர் தொலைவில் அமைந்துள்ளது. அகஸ்டீன் தீவின் பரப்பளவு 83.872 ச.கி.மீ (32.4 சதுர மைல்). அகஸ்டீனின் மேற்குக் கரைக்குச் சற்று அப்பல் உள்ள வெஸ்ட் தீவின் பரப்பளவு 5.142 கி.மீ. (2.0 சதுர மைல்).

இந்தத் தீவு முக்கியமாகப் பழைய எரிமலை வெடிப்புப் படிவுகளால் ஆனது. பழைய எரிமலைக் கூம்பு சிதைவடைந்ததால் பெரிய பனிப்பாறைச் சரிவுகள் உருவாகின என்பதை அறிவியலாளர்கள் கண்டறிந்துள்ளனர்.

## புவியியல் வரலாறு மற்றும் விளக்கம்
அகஸ்டின் எரிமலையால்  உருவாக்கப்பட்ட கிட்டத்தட்ட வட்ட வடிவமான மக்கள் வாழாத தீவு, கிழக்கு-மேற்காக 12 கி.மீ. (7.5 மைல்), வடக்கு-தெற்காக 10 கி.மீ. (6 மைல்) நீள, அகலங்களைக் கொண்டுள்ளது. ஏறத்தாழச் சமச்சீரான இதன் நடு உச்சி 4,134 அடி (1,260 மீ) உயரம் கொண்டது.  
[இடது|thumb|250x250px|[ஐக்கிய அமெரிக்க நில அளவாய்வுத் துறை|USGS map of Augustine Volcano island]]
அகஸ்டின்   எரிமலை  உச்சி வரலாற்றுக் காலத்திலும், வரலாற்றுக்கு முந்திய காலத்திலும் ஏற்பட்ட வெடிப்புக்களால் உருவான, ஒன்றன்மேலொன்று கவிந்த எரிமலைக் குழம்புக் கூம்புத் தொகுதியைக் கொண்டுள்ளது. அதன் சரிவுகளில் வெளித்தெரியும் உடைவுக் கழிவுகள் கூம்புப் பாறை அன்டெசைட்டால் ஆன கோணக் குற்றிகளைக் கொண்டுள்ளன. இவை உருள்கற்கள் முதல் பாறாங்கற்கள் வரையிலான அளவுகளைக் கொண்டவை. ஆனால் 4 முதல் 8 மீட்டர் (10 முதல் 25 அடி) வரை பெரியனவும், அரிதாக 30 மீட்டர் (100 அடி) அளவுள்ள பாறைத் துண்டுகளும் காணப்படுகின்றன.

## சான்றுகள்

## வெளியிணைப்புகள்

* Augustine activity
* Augustine Volcano Live Webcam 
* NASA Images from December 2005

பகுப்பு:எரிமலைகள்
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
தக்காளிச் சட்னி

**தக்காளிச் சட்னி** என்பது சிற்றுண்டியுடன் தொட்டுச் சாப்பிடும் ஒரு வகை உணவுப் பொருள் ஆகும். இந்த உணவுப் பொருள் தக்காளியைப் பிரதானமாகப் பயன்படுத்திச் செய்யப்படுகிறது. இது இட்லி, தோசை, பூரி, சப்பாத்தி போன்றவற்றிற்குத் துணை உணவாக அல்லது தொடுகறியாகப் பயன்படுத்தப்படுகிறது.

## தேவையான பொருட்கள்
* வெங்காயம் - 2
* தக்காளி - 2
* பூண்டு - 8 பல்
* காய்ந்த மிளகாய் - 4 
* தேவையான அளவு உப்பு.

### செய்முறை
மேற்கண்ட அனைத்தையும் நன்றாக வதக்கி தேவையான உப்புடன் அரைத்துத் தாளிக்க வேண்டும்.

## இவற்றையும் பார்க்கவும்
* தேங்காய் சட்னி

பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழர் உணவுகள்
பகுப்பு:சட்னி

## மேற்கோள்கள்
வியங்கோள் வினைமுற்று

தமிழ் இலக்கணத்தில், **வியங்கோள்** என்பது வியத்தை (அல்லது) ஏவுதலைக் குறிக்கும். வியம் என்பதற்கு ஏவல் அல்லது கட்டளை என பொருள் உண்டு.

## வியங்கோள் பொருள்கள்
வியங்கோள் வினை, நான்கு பொருள்களில் பயன்படுத்தப்படுகிறது. அவை வாழ்தல், வைதல், வேண்டல், விதித்தல் ஆகியவையாகும். இவை இருதிணை ஐம்பால் மூவிடங்களுக்கும் உரியதாகப் பயன்படுத்தப்படுகிறது.

**வெல்க, வாழ்க*  -  வாழ்தல் பொருள்
**வீழ்க, ஒழிக*   -   வைதல் பொருள்
**வருக, உண்க*   -   விதித்தல் பொருள்
**அருள்க, கருணைபுரிக*  -  வேண்டல் பொருள்

## வியங்கோள் வினைமுற்று விகுதிகள்
வியங்கோள் வினைமுற்று விகுதிகள் - க,இய,இயர் ஆகும்.

எடுத்துக்காட்டு:

**வாழ்க, வாழிய, வாழியர்*

## மேற்கோள்கள்

பகுப்பு:சொல்லிலக்கணம்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
சி. அன்பழகன்

**சி. அன்பழகன்** (*S. Anbalagan*)(பிறப்பு செப்டம்பர் 7, 1949) என்பவர் இந்திய அரசியல்வாதி ஆவார். இவர் நாமக்கல் மாவட்டம் கணேசபுரத்தினைச் சேர்ந்தவர். முதுகலைப் பட்டதாரியான அன்பழகன் நாமக்கல் மாவட்ட ஊராட்சி ஒன்றிய பள்ளியில் 10 ஆண்டுகளாகத் தலைமை ஆசிரியரகப் பணியாற்றியுள்ளார். 1991ஆம் ஆண்டு தமிழ்நாடு சட்டமன்றத்திற்குந் நடைபெற்ற தேர்தலில் நாமக்கல் சட்டமன்றத் தொகுதி அதிமுக வேட்பாளராகப் போட்டியிட்டு சட்டப் பேரவை உறுப்பினராகத் தேர்ந்தெடுக்கப்பட்டார். இந்திய நாடாளுமன்ற மாநிலங்களவைக்கு தமிழ்நாட்டு உறுப்பினராக, அண்ணா திராவிட முன்னேற்றக் கழகத்தின் சார்பில் 2009ஆம் ஆண்டு அன்பழகன் தேர்ந்தெடுக்கப்பட்டார். தற்பொழுது அன்பழகன், அம்மா மக்கள் முன்னேற்றக் கழகத்தின் துணைத்தலைவர் (தலைவராக கூடுதல் பதவி) வகிக்கின்றார்.  தமிழ்நாடு சட்டமன்றத் தேர்தல், 2021ஆம் ஆண்டு நடைபெற்ற தேர்தலில் இராசிபுரம் சட்டமன்ற தொகுதியில் அமமுக சார்பில் போட்டியிட்டு தோல்வியுற்றார்.

## மேற்கோள்கள்

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
சல்பினிக் அமிலம்

**சல்பினிக் அமிலங்கள்** *(Sulfinic acids)* என்பவை கந்தகத்தின் ஆக்சோ அமிலங்களாகும். இவற்றினுடைய பொதுக் கட்டமைப்பு **RSO(OH)** என்று அமைகிறது. கரிமக் கந்தகச் சேர்மமான இச்சேர்மத்தில் கந்தகம் பட்டைக்கூம்பு வடிவத்தில் உள்ளது.

பெரும்பாலும் தொடர்புடைய சல்பினேட்டு உப்புகளை அமிலமாக்கல் முறையில் தளத்திலேயே இவை உற்பத்தி செய்யப்படுகின்றன. குறிப்பாக இவ்வுப்புகள் அமிலத்தைக் காட்டிலும் திடமானவையாகும். சல்போனைல் குளோரைடுகளை ஒடுக்குவதன் மூலம் இவ்வுப்புகள் தயாரிக்கப்படுகின்றன. கிரிக்கனார்டு வினைப்பொருளை கந்தக டை ஆக்சைடுடன் வினைபுரியச் செய்து தயாரிப்பது ஒரு மாற்று வழிமுறையாகும். உலோக ஆல்கைல்களுக்கு இடையில் கந்தக டை ஆக்சைடை செருகுவதன் மூலம் இடைநிலை உலோக சல்பினேட்டுகள் உருவாகின்றன. இவ்வினை உலோக கந்தக டை ஆக்சைடு அணைவுத்தொகுதி வழியாக நிகழ்கிறது. R  ஐதரசனாக உள்ள பதிலீடு செய்யப்படாத சல்பினிக் அமிலம், சல்பாக்சிலிக் அமிலத்தின் உயராற்றல் மாற்றியன் ஆகும். இவையிரண்டுமே நிலைத்தன்மை அற்றவைகளாகும்.

## உதாரணங்கள்

பீனைல் சல்பினிக் அமிலம் ஒரு எளிய நன்கு ஆராயப்பட்ட சல்பினிக் அமிலமாகும். வர்த்தக ரீதியாக முக்கியத்துவம் பெற்ற சல்பினிக் அமிலம் தயோயூரியா டை ஆக்சைடு ஆகும். தயோயூரியாவை ஐதரசன் பெராக்சைடுடன் சேர்த்து ஆக்சிசனேற்றம் செய்வதனால் தயோயூரியா டை ஆக்சைடு உருவாகிறது 
:(NH2)2CS  +  2H2O2  →  (NH)(NH2)CSO2H  +  2H2O

:.

ஐதராக்சிமெத்தில் சல்பினிக் அமிலம் என்ற சேர்மமும் வர்த்தக முக்கியத்துவம் மிக்க ஒரு சேர்மமாகும். வழக்கமாக அதனுடைய ரோங்கலைட்டு எனப்படும் சோடியம் உப்பிலிருந்து (HOCH2SO2Na) இது தயாரிக்கப்படுகிறது. இவ்வுப்பின் எதிர்மின் அயனியும் ஒடுக்கும் முகவராக முக்கியத்துவம் பெறுகிறது.
  
## சல்பினைட்டு

சல்பினிக் அமிலத்தினுடைய இணை காரமாக கருதப்படுவது சல்பினைட்டு எதிர்மின் அயனியாகும். சிசுட்டின் டையாக்சிசனேசு நொதி சிசுட்டினை தொடர்புடைய சல்பினைட்டாக மாற்றுகிறது. இவ்வளர்சிதை மாற்ற வினையில் ஐபோட்டாயூரின் என்ற சல்பினிக் அமில வழிப்பொருள் உருவாகிறது.

## மேற்கோள்கள்

## புற இணைப்புகள்
* 
* Diagram at ucalgary.ca
* Diagram at acdlabs.com

பகுப்பு:வேதி வினைக்குழுக்கள்
பகுப்பு:சல்பினிக் அமிலங்கள்
ஏ. நாஞ்சில் முருகேசன்

**ஏ. நாஞ்சில் முருகேசன்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், நாகர்கோவில் சட்டமன்றத் தொகுதியில் இருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அண்ணா திராவிட முன்னேற்ற கழக கட்சியைச் சேர்ந்தவராவார்.

## மேற்கோள்கள்

பகுப்பு:கன்னியாகுமரி மாவட்ட அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
புஷ்பா லீலா அல்பான்

**புஷ்பா லீலா ஆல்பன்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், பத்மநாபபுரம் தொகுதியில் இருந்து, தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இவர் திராவிட முன்னேற்ற கழகம் கட்சியைச் சேர்ந்தவர் ஆவார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
ஜி. ஜான் ஜோசப்

**ஜி. ஜான் ஜோசப்** ஓர் இந்திய அரசியல்வாதி ஆவார். இவர் முன்னாள் சட்ட மன்ற உறுப்பினர் ஆவார். 2006 தேர்தலில்  கன்னியாகுமரி மாவட்டம் விளவங்கோடு சட்டமன்றத் தொகுதியிலிருந்து இருந்து இந்திய கம்யூனிஸ்ட் கட்சி யின் (மார்க்சிஸ்ட்) வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார்.

### சட்டமன்றத் தேர்தலில் பெற்ற வெற்றி

## மேற்கோள்கள்

பகுப்பு:வாழும் மக்கள்
பகுப்பு:கன்னியாகுமரி மாவட்ட அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
இந்தியாவில் முத்தலாக்

**முத்தலாக்** (*Triple Talaq*) என்பது இந்திய, இஸ்லாமிய ஆண் தனது மனைவியை விவாகரத்து செய்வதற்கான வழிமுறை ஆகும். மூன்று முறை *தலாக்* எனும் சொல்லை மனைவியிடம் தெரிவித்து விவாகரத்து பெற்றுக் கொள்ளலாம். இது சர்ச்சைக்குரிய விசயமாகவும், பேசு பொருளாகவும் இந்தியாவில் உள்ளது. இதன் மூலம் பாலினச் சமத்துவம் பாதிக்கப்படுகிறது எனவும், நீதி மறுக்கப்படுகிறது எனவும், மனித உரிமை மீறல் எனவும் கருத்துகள் உள்ளன. இந்திய நடுவண் அரசும், உச்ச நீதி மன்றமும் இது தொடர்பாக கருத்துகளைக் கொண்டுள்ளன. இதன் காரணமாகவே பொது உரிமையியல் சட்டம் கொண்டுவர முயற்சிக்கப்படுகிறது.

## வழிமுறை
முத்தலாக் என்பது இந்திய இஸ்லாமிய சமூகத்தில் பொதுவாகக் கடைபிடிக்கப்படும் விவாகரத்திற்கான வழிமுறையாகும். இதன்படி ஓர் இஸ்லாமிய ஆண் தனது மனைவியிடம் *தலாக்* (விவாகரத்து என்பதற்கான அரபிச் சொல்) எனும் அரேபிய வார்த்தையை மூன்று முறை தெரிவிப்பதின் மூலம் சட்டபூர்வமாக விவாகரத்து பெற்றவராகிவிடுவார். இவ்வழிமுறை 1400 ஆண்டுகளாகத் தொடர்ந்து வருவதாக அகில இந்திய முஸ்லிம் தனிநபர் சட்ட வாரியம் இந்திய உச்ச நீதிமன்றத்திடம் தெரிவித்தது. *தலாக்* என்பதை உச்சரிப்பின் மூலமோ, எழுத்தின் மூலமாகவோ சமீப காலங்களில் தொலைபேசி, குறுஞ்செய்தி, மின்னஞ்சல் அல்லது சமூக வலைத்தளம் மூலமாகவோ தெரிவிப்பதன் மூலம் விவாகரத்து செய்யப்படுகிறது. இதில் இஸ்லாமிய ஆண் தனது மனைவியை விவாகரத்துச் செய்வதற்கான காரணத்தைத் தெரிவிப்பது அவசியமல்ல. இவ்வாறு தெரிவிக்கும் போது ஒவ்வொரு *தலாக்* சொல்வதற்க்கு இடையே மனைவியின் மாதவிடாய் நிகழ்ந்திருக்க வேண்டும். ஆனால் பெரும்பாலும் ஒரே சமயத்திலேயே மூன்று முறை *தலாக்* எனச் சொல்லி விவாகரத்து செய்யும் வழக்கமே வழக்கத்தில் உள்ளது. மூன்று முறை தலாக் சொல்லி முடித்த பின்னர், அவ்விவாகரத்தை திரும்பப் பெறவோ அல்லது செல்லாததாக்கவோ முடியாது. இவ்விவாகரத்திற்கு பின்னரும் மனைவி தன்னை விவாகரத்து செய்த கணவருடன் இணைந்து வாழ விரும்பினால், பெண் * நிக்காஹ் ஹலாலா* என்ற முறைப்படி வேறு ஒருவரை மணந்து உடலுறவு கொண்ட பின்னர் அவரிடமிருந்தும் விவாகரத்துப் பெற்ற பின்னரே முதலாமவருடன் இணைந்து வாழ இயலும்.

## எதிர்ப்பு
முத்தலாக் முறைக்கு எதிராக இஸ்லாமியப் பெண்கள்  இந்திய உச்ச நீதி மன்றத்தில்  வழக்குப் பதிவு செய்துள்ளனர். மேலும் முத்தலாக் முறை இந்திய அரசியல் சாசனப் பிரிவு 14 -ற்கு  முரணாக இருப்பதாகவும் தெரிவித்துள்ளனர்.  *முத்தலாக்* மற்றும் *நிக்காஹ் ஹலாலா* கொடுமைகளுக்கு எதிராக இந்திய உச்ச நீதிமன்றம் தமக்குச் சாதகமான தீர்ப்பை அளிக்க வேண்டும் என இஸ்லாமியப் பெண்கள் வாரணாசி ஹனுமன் கோயிலில் பிரார்த்தனை செய்தனர்.

## தீர்ப்பு
இந்திய உச்ச நீதிமன்றத்தின் மூன்று நீதிபதிகள் கொண்ட அமர்வில், முத்தலாக் முறை இந்திய அரசியலமைப்பு சட்டத்திற்கு எதிரானது என ஆகத்து 2017இல் தீர்ப்பு வழங்கியது.

## முத்தலாக் ஒழிப்பு சட்டம்
இந்திய நாடாளுமன்றத்தின் இரு அவைகளிலும், 2019 முஸ்லிம் பெண்கள் திருமண உரிமைகள் பாதுகாப்பு மசோதாவை பெரும்பான்மையான வாக்குகளால் ஏற்றுக் கொள்ளப்பட்டது. இதற்கு குடியரசு தலைவர் ஒப்புதல் கிடைத்து சட்டமாக இயற்றப்பட்டது.

## இதனையும் காண்க
* குலா
* இஸ்லாத்தில் பெண்கள்

## மேற்கோள்கள்

பகுப்பு:இந்தியாவில் இசுலாம்
பகுப்பு:இசுலாமிய நடைமுறைகள்
பகுப்பு:குடும்பம்
பகுப்பு:இசுலாமியச் சட்டம்
இசக்கி சுப்பையா

**இ. சுப்பையா** (E. Subaya) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் திருநெல்வேலி மாவட்டம் அம்பாசமுத்திரத்தைச் சேர்ந்தவர். 2011, 2021 தமிழ்நாடு சட்டப் பேரவைத் தேர்தல்களில் அம்பாசமுத்திரம் தொகுதியிலிருந்து இரண்டு முறை தேர்ந்தெடுக்கப்பட்டு தமிழ்நாடு சட்டமன்ற உறுப்பினரானார். இவர் அண்ணா திராவிட முன்னேற்ற கழகத்தின் சார்பாக தேர்ந்தெடுக்கப்பட்டார்.

முதலமைச்சர் ஜெயலலிதாவால் சட்ட, நீதிமன்ற மற்றும் சிறைச்சாலை அமைச்சராக 2011ஆம் ஆண்டு மே மாதத்தில் நியமிக்கப்பட்டார். பின்னர் இதே ஆண்டின் சூலை மாதத்தில் பதவி நீக்கம் செய்யப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்‎
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:திருநெல்வேலி அரசியல்வாதிகள்
பகுப்பு:திருநெல்வேலி மாவட்ட மக்கள்
பி. ஆர். எஸ். வெங்கடேசன்

**பி. ஆர். எஸ். வெங்கடேசன்** ஒரு இந்திய அரசியல்வாதி. இவர் இந்திய நாடாளுமன்றத்தில் தமிழ்நாட்டைச் சேர்ந்த முன்னாள் நாடாளுமன்ற உறுப்பினர். இவர் மக்களவை தேர்தலில் கடலூர் மக்களவைத் தொகுதியில் இந்திய தேசிய காங்கிரசு கட்சியின் சார்பாக தமிழ்நாட்டில் இந்திய நாடாளுமன்றத் தேர்தல், 1984 , மற்றும் 1989 களில் போட்டியிட்டு வெற்றிபெற்றவர். மற்றும் தமிழ் மாநில காங்கிரசு மூப்பனார்) கட்சி சார்பாக தமிழ்நாட்டில் இந்திய நாடாளுமன்றத் தேர்தல், 1996ல் வேட்பாளராகப் போட்டியிட்டார்.

இவர் மேலும்  தமிழக சட்ட மன்ற உறுப்பினர் (இந்தியா) ஆகவும் பணியாற்றியுள்ளார்.  இவர் தமிழ்நாடு சட்டமன்றம் தேர்தலில் இந்திய தேசிய காங்கிரசு கட்சியின் சார்பாக கடலூர் மக்களவைத் தொகுதியில் தமிழ்நாடு சட்டமன்றத் தேர்தல், 1991 ல் போட்டியிட்டு வெற்றிபெற்றார்.

## மேற்கோள்கள்

பகுப்பு:11வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
தாண்டவராய முதலியார்

**தாண்டவராயர்** சென்னையை அடுத்துள்ள வில்லிப்பாக்கத்தில் பிறந்தவர். தமிழ் ஆர்வம் கொண்ட இவர் நீதிபதியாகவும் பணிபுரிந்துள்ளார்.

## கல்வியும் பணிகளும்
உழலூர் வேலப்ப தேசிகர், வரதப்ப முதலியார், வடுகநாதத் தம்பிரான் முதலியோரிடத்துத் தமிழ் பயின்றுள்ளார். ஆங்கிலம், தெலுங்கு, கன்னடம், இந்துஸ்தானி, மராத்தி, சமஸ்கிருதம் முதலான மொழிகளைக் கற்றவர். மகாவித்துவான் இராமநுச கவிராயர், சரவணப் பெருமாளையர் ஆகியோரிடத்துத் தமிழ் இலக்கணங்களைக் கற்று வாதிட்டார். சென்னைக் கல்விச் சங்கத்தின் தலைமைத் தமிழ்ப் புலவராக இருந்துள்ளார். 1843-இல் செங்கல்பட்டு நீதிமன்றத்தில் நீதிபதியாகப் பணியாற்றியுள்ளார்.

## இயற்றிய நூல்கள்
* இலக்கண வினா விடை
* கதாமஞ்சரி
* திருத்தணிகைமாலை
* திருப்போரூர்ப் பதிகம்
* பஞ்சதந்திர கதை (மொழிபெயர்ப்பு)

## பதிப்பித்த நூல்கள்
வீரமாமுனிவர் இயற்றிய சதுரகராதியின் முதல் மூன்று பகுதிகளை, 1824-ஆம் ஆண்டு அச்சிட்டு வெளியிட்டார். இலக்கணப் பஞ்சகம் (நன்னூல் மூலம், அகப்பொருள் மூலம், புறப்பொருள் வெண்பாமாலை) நூலை 1835-இல் பதிப்பித்தார். சூடாமணி நிகண்டின் முதல் பத்துப் பகுதிகளை அச்சிட்டார். சேந்தன் திவாகரத்தின் முதல் எட்டுப் பகுதிகளை அச்சிட்டு வெளியிட்டார்.

## மறைவு
தாண்டவராய முதலியார் 1850 ஆம் ஆண்டு இறந்தார்.

## உசாத்துணை
#
#இராமசாமிப் புலவர், 'தமிழ்ப் புலவர்கள் வரிசை' தாண்டவராய முதலியார்.

பகுப்பு:தமிழ்ப் புலவர்கள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1850 இறப்புகள்
திருமண ஒப்பந்தம்

**திருமண ஒப்பந்தம்** (*Marriage Treaty*) அல்லது **ஆங்கிலேயே-போர்த்துக்கீசிய ஒப்பந்தம்** (*Anglo-Portuguese Treaty*) என்பது 1861ஆம் ஆண்டில் இங்கிலாந்து முடியாட்சிக்கும் , போர்த்துக்கலுக்கும் இடையே ஏற்பட்ட செயலுறவு உடன்பாடு ஆகும். இது போர்த்துகலின் நான்காம் ஜான் மன்னரின் மகள் காத்தரினுக்கும், இங்கிலாந்தின் இரண்டாம் சார்லசுக்கும் இடையே திருமணத்திற்கும் வழிகோலியது. இந்த உடன்படிக்கை ஆங்கிலேய போர்த்துக்கீசியர்களின் செயலுறவினை தங்கள் நாடுகளுக்கிடையே மரபுவழியாக புதுப்பித்துக் கொண்டு வந்தது.

## பிரஸ்ஸல்சின் உடன்படிக்கை
இங்கிலாந்து, ஸ்காட்லாந்து மற்றும் அயர்லாந்தின் அரசதிகாரம் சார்லசிற்கு மீண்டும் அளிக்கப்பட்டதை அடுத்து, சார்லசின் மனைவியாக தம்மவரில் ஒருவரை ஆக்க போர்த்துகலும், எசுப்பானியாவும் போட்டியிட்டன. பிரசல்சின் உடன்படிக்கை மூலம் சார்லஸ் முன்னரே எசுப்பானியாவுடன் உடன்பாடு வைத்திருந்த போதிலும் மாட்ரிட் உடனான அவரது உறவுகள் கடும் சிரமத்திற்காளானது. ஆங்கிலேயக் குடியரசு, குறிப்பாக ஜமேக்காவில் இருந்து கைப்பற்றிய உடைமைகளை திருப்பித்தர வேண்டி எசுப்பானியா வற்புறுத்தியது. சார்லசு இதற்கு உடன்படும் நிலையில் இருந்தார்.

செல்வாக்குள்ள ஆங்கிலேயே அதிகாரி எட்வர்டு ஹைட் மற்றும் அவரது  அயர்லாந்து ஆதரவாளரான ஆமோண்டி ஆகியோரின் வலுவான ஆதரவை போர்த்துக்கீசியர்கள் பெற்றனர். அதே போல காத்தரினின் சீதனமான பணமும், பம்பாய் மற்றும் டாங்கீர் குடியேற்றப் பகுதிகளும் சேர்த்துக் கொண்டது. காலப்போக்கில் இவைகள் யாவும்  பொறுப்புகளாக கருதப்பட்டது. சார்லசு, மும்பாயை பிரித்தானிய கிழக்கிந்திய கம்பனியிடம் விற்றார். 1684ஆம் ஆண்டுக்குள் மூரிஷ் படைகள் வெளியேறும் வரை டாங்கீர் பராமாரிக்கப்பட்டது. ஆனால் மூரிஷ் படைகள் சுற்றியிருந்தும் தொடர்ந்து அழுத்தத்திற்குள்ளானது. மேலும் இது இங்கிலாந்தின் அரசியல் சர்ச்சை ஏற்பட மூலகாரணமாயிருந்தது. விக்ஸ் கருத்தின்படி அதிக அயர்லாந்து கத்தோலிக்கர்களாக இருந்த காவல்படையினரை, பிரித்தானியாவுக்குள் கொண்டு வந்து முழுமையான மன்னராட்சியைத் திணிப்பதற்கு வடிவமைக்கப்பட்டது. 

இந்த உடன்படிக்கையின்படி, பிரடெரிக் சோம்பர்க்கின் தலைமையிலான பிரித்தானிய, அயர்லாந்துப் படைகள் எசுப்பானியாவுக்கு எதிராக நடந்து கொண்டிருந்த போர்த்துகலின் விடுதலைப்போரில் சேவை செய்ய அனுப்பப்பட்டது. 1668ல் போர்ச்சுக்கல் தனது சுதந்திரத்தை வெற்றிகரமாக காப்பாற்றியது.

சார்லஸ் மற்றும் காத்தரினுக்கு குழந்தைபேறு இல்லாததனால் 1685ஆம் ஆண்டில் அரசு அதிகாரத்தை மன்னரின் சகோதரர் யோர்க் இளவரசர் யேம்சு பெற்றார்.

## சான்றுகள்

## நூற்பட்டியல்கள்
Childs, John. *Army of Charles II*. Routledge, 2013

பகுப்பு:1661
பகுப்பு:போர்த்துகலின் ஒப்பந்தங்கள்
பகுப்பு:ஐக்கிய இராச்சியத்தின் ஒப்பந்தங்கள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
அழகாபுரம் ஆர். மோகன் ராஜ்

அழகாபுரம் **ஆர். மோகன் ராஜ்** (*R. Mohan Raj*) ஒரு இந்திய அரசியல்வாதி ஆவார். இவர், சேலம் வடக்கு சட்டமன்றத் தொகுதியில் இருந்து  14 வது தமிழ்நாடு சட்டமன்றத்திற்குத் தேர்ந்தெடுக்கப்பட்ட உறுப்பினராக இருந்தார். இவர் தேசிய முற்போக்கு திராவிட கழகம் கட்சியை  பிரதிநிதித்துவப்படுத்தினார்.

இவரது தொகுதியில் 2016 தமிழ்நாடு சட்டமன்றத் தேர்தலில் ரா. ராஜேந்திரன் வெற்றி பெற்றார்.

## சான்றுகள்

பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:தேசிய முற்போக்கு திராவிடக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
காதர் பாட்ஷா

**காதர் பாட்ஷா** (எஸ். வெள்ளைச்சாமி) ஓர் இந்திய அரசியல்வாதியும், முன்னாள் தமிழக சட்டமன்ற உறுப்பினரும் ஆவார். இவர் 1971 தேர்தலில் முதுகுளத்தூர் தொகுதியிலிருந்து சுயேட்சை வேட்பாளராகவும் 1971 தேர்தலில் திராவிட முன்னேற்ற கழக வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார். 1989 தேர்தலில் மீண்டும் தேர்ந்தெடுக்கப்பட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:இராமநாதபுரம் மாவட்ட மக்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்‎
பகுப்பு:9 ஆவது தமிழ்நாடு சட்டமன்ற உறுப்பினர்கள்
எம். கே. செல்வராஜ்

**எம். கே. செல்வராஜ்,** (M. K. Selvaraj) ஓர் இந்திய அரசியல்வாதியும், முன்னாள் தமிழ்நாடு சட்டமன்ற உறுப்பினரும் ஆவார். இவர், 2011 ஆம் ஆண்டு நடைபெற்ற தமிழக சட்டமன்றத் தேர்தலில், சேலம் தெற்கு சட்டமன்றத் தொகுதியிலிருந்து, அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
கரூர் மாவட்ட மைய நூலகம்

**கரூர் மாவட்ட மைய நூலகம்** (*District Central Library*) தமிழ்நாட்டில் உள்ள கரூர் நகரில் அமைந்துள்ளது. கரூர் நகர பொதுமக்கள் மற்றும் மாணவர்கள் வசதிக்காக இங்கு பல்வேறு வசதிகள் ஏற்படுத்தப்பட்டுள்ளது. 

## தோற்றம்

திருச்சிராப்பள்ளி ஒருங்கிணைந்த மாவட்ட நூலக ஆணைக்குழுவின் கீழ் கிளை நூலகமாக 1955 ஆம் ஆண்டு ஏப்ரல் மாதம் இருபத்தியேழாம் நாள் தொடங்கப்பட்டது.  கரூர் மாவட்ட மைய நூலகமாக 26.09.1997 முதல் தரம் உயர்த்தப்பட்டு செயல்பட்டு வருகிறது. தமிழ்நாடு அரசு பள்ளிக் கல்வித் துறை - பொது நூலக இயக்ககத்தின் கீழ் இயங்கும் 32 மாவட்ட மைய நூலகங்களில் இதுவும் ஒன்றாகும்.

## செயல்படும் பிரிவுகள்
* பத்திரிக்கை மற்றும் பருவ இதழ்கள் பிரிவு
* நூல் வழங்கல் பிரிவு
* குழந்தைகள் பிரிவு
* இணைய சேவைப் பிரிவு
* குறிப்புதவிப் பிரிவு
* மின்-இதழ்கள் பிரிவு

## புத்தகங்கள்

* மொத்த நூல்கள் எண்ணிக்கை – 114562
* போட்டித்தேர்வு பாட நூல்கள் எண்ணிக்கை – 31500
* தினசரி நூல்கள் மொத்த பயன்பாடு சராசரி – 496
* ஆண்டு நூல்கள் மொத்த பயன்பாடு சராசரி - 178581

## சுவாரசியமான மற்றும் முக்கிய நிகழ்வுகள்
குழந்தைகள், மாணவர்கள், பொதுமக்கள் என எல்லா தரப்பையும் நூலகம் வந்து புத்தகங்கள் வாசிக்க வைக்க, கரூர் மாவட்ட மைய நூலக நிர்வாகம், பல நடைமுறைகளை செயல்படுத்தி எண்ணற்றவர்களை நூலகத்திற்குள் வரவழைத்துக் கொண்டிருக்கிறது.
* மாணவர்களுக்காக நூலகம் செல்வோம் நாம் 
* வாசிக்க.....சுவாசிக்க
* சிந்தனை முற்றம்
* சிறைவாசிகளுக்கான நற்சிந்தனையூட்டும் நிகழ்வு
* குடிமைப்பணித் தேர்வுக்கான வழிகாட்டுதல் நிகழ்வு
* மாதிரி நேர்முகத் தேர்வு

## நூலகக் கட்டடம்
கரூர் பிரம்மதீர்த்தம் சாலையில் மூன்று தளங்களுடன் செயல்பட்டுக் கொண்டுள்ளது. மின் தூக்கி, சுத்திகரிக்கப்பட்ட குடிநீர், தூய்மையான கழிவறை, இணையதள வசதி போன்றவை செய்யப்பட்ட்டுள்ளன.

## நூலக வாசகர் வட்டம்
வாசகர்களால் நடத்தப்படும் நூலக வாசகர் வட்டம், மாவட்ட மைய நூலகத்துடன் இணைந்து பல்வேறு சமுதாயப் பணிகளை மேற்கொள்கிறது.  சிந்தனை முற்றம் என்கின்ற நிகழ்வு ஒவ்வொரு மாதமும் மூன்றாம் ஞாயிற்றுக் கிழமைகளில் வாசகர் வட்டத்தால் நடத்தப்படுகின்ற நிகழ்வாகும். வாசகர் வட்டம் தனக்கென்று தனியே இணைய தளத்தையும் கொண்டுள்ளது. அனைத்து நிகழ்வுகளும் அவ்வப்பொழுது பதிவேற்றம் செய்யப்படுகிறது.
## நூலகம் ஒரு பறவைப் பார்வை
* நூலகத்தின் பெயர் – மாவட்ட மைய நூலகம்
* நூலகரின் பெயர் - செ.செ.சிவக்குமார்
* நூலக முகவரி – 2,பிரம்மதீர்த்தம் சாலை, கரூர் – 639001.
* கிளை நூலகமாக ஆரம்பித்த நாள் – 27.04.1955
* மாவட்ட மைய நூலகமாக தரம் உயர்வு பெற்ற நாள் – 26.09.1997
* மொத்த உறுப்பினர்கள் எண்ணிக்கை – 20925
* மொத்த புரவலர்கள் எண்ணிக்கை – 122 (புரவலர்கள் – 60, பெரும் புரவலர்கள் – 52, கொடையாளர்கள் – 10)
* மொத்த நூல்கள் எண்ணிக்கை – 114562
* போட்டித்தேர்வு பாட நூல்கள் எண்ணிக்கை – 31500
* தினசரி வாசகர்களின் வருகை சராசரி – 486
* ஆண்டு வாசகர் வருகை சராசரி – 92875
* தினசரி நூல்கள் மொத்த பயன்பாடு சராசரி – 496
* ஆண்டு நூல்கள் மொத்த பயன்பாடு சராசரி - 178581'''
## மேற்கோள்கள்

பகுப்பு:கரூர் மாவட்டம்
பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
வெ. பன்னீர்செல்வம்

**வெ. பன்னீர் செல்வம்**  (பி. 1955)  என்பவர் இந்திய தமிழ் அரசியல்வாதி ஆவார். இவர் இந்திய நாடாளுமன்றத்தின் சேலம் மக்களவைத் தொகுதி உறுப்பினர் ஆவார். இவர் 2014 ஆம் ஆண்டு நடைபெற்ற  நாடாளுமன்றத் தேர்தலில் அதிமுக  கட்சியின் சார்பில் மக்களவை உறுப்பினராகத்  தேர்ந்தெடுக்கப்பட்டார்.

இவர் சேலத்தில் அ.இ.அ.தி.மு.க கட்சியின் துணை செயலாளர் ஆவார். இவர் 2006-2011 ஆம் ஆண்டு காலக்கட்டத்தில் சேலம் மாநகராட்சி மாமான்ற உறுப்பினராக இருந்தார்.

## மேற்கோள்கள்

பகுப்பு:16வது மக்களவை உறுப்பினர்கள்
பகுப்பு:1955 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:சேலம் மாவட்ட மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பி. ஜி. ராஜேந்திரன்

**பி. ஜி. ராஜேந்திரன்** ஆலங்குளம் தொகுதியில் இருந்து சட்டமன்ற உறுப்பினராக உள்ளார். 2001 ஆம் ஆண்டு தேர்தலில் அதே ஆலங்குளம் தொகுதியில் இருந்து அண்ணா திராவிட முன்னேற்றக் கழக வேட்பாளராக தமிழ்நாடு சட்டமன்றத்தில் இவர் தேர்ந்தெடுக்கப்பட்டார்.

இவர் பி. ஜி. ஆர் என்று அழைக்கப்படுகிறார். இவர் திருநெல்வேலி மாவட்டத்தில் இருந்து தாயார்தோப்பு (சூரண்டை அருகில்) என்ற கிராமத்திலிருந்து வந்தவர். ஆலங்குளம் தொகுதியில் இருந்து இரண்டு தடவைகள் சட்டசபைக்கு போட்டியிட்டு இரண்டு முறையும் வெற்றி பெற்றார். முதல் தடவையாக 2001-ல் ஆலடி அருணாவைத் (முன்னாள் சட்ட அமைச்சர்) தோற்கடித்தார். இரண்டாவது முறையாக 2011-ல் பூங்கோதையை தோற்கடித்தார்.

## மேற்கோள்கள்

பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
ஸ்ரீ ஸ்ரீ ரகூத்தம சுவாமிகள் மூல பிருந்தாவனம்

**சிரீ சிரீ ரகூத்தம சுவாமிகள் மூல பிருந்தாவனம்** (*Sri Sri Rahuttama SWamy Moola Brindavana*) விழுப்புரம் மாவட்டம் திருக்கோவிலூர் மணம்பூண்டியில் அமைந்துள்ளது. ரகூத்த சுவாமிகள் இந்தியாவில் பிறந்து, வாழ்ந்து, பின் சீவசமாதி அடைந்தவர். இவர் சிரீ மத்வாச்சார்யர் தோற்றுவித்த மடங்களில் ஒன்றான *சிரீ உத்திராதி மடத்தின்* 14ஆவது அதிபதியாக வாழ்ந்தவர்.

## பிறப்பு
உத்திராதி மடத்தின் 13வது அதிபதியாக விளங்கியவர் சிரீ ரகுவர்ய தீர்த்தர் ஆவார். அவருக்கு பின் மடத்தை வழிநடத்த சிறந்த சீடன் இல்லாததை எண்ணி வருத்தப்பட்டு தன் மூத்த குருவான சிரீ மத்வாச்சார்யரை வேண்டினார். அதன் பலனாக குரு, ரகுவர்யர்யரின் கனவில் தோன்றி சில உத்தரவுகளை பிறப்பித்தார். அதன் படி சிரீ ரகுவர்யர்யர் செதராபாத் சமசுதானத்தில் உள்ள *சுவர்ணவாடி* என்ற சிற்றூருக்கு விசயம் செய்தார். தங்கள் ஊருக்கு வந்த மகானை குழந்தை பாக்கியம் இல்லாத அந்தண தம்பதியினரான சுப்ப பட்டர், கங்காபாய் சந்தித்து குழந்தை செல்வம் வேண்டினர். சிரீரகுவர்யர் அவர்களுக்கு குழந்தை வரம் அருள்வதாகவும் ஆனால் பிறக்கும் குழந்தையை மடத்திற்காக தன்னிடம் ஒப்படைத்துவிட வேண்டும் என்ற நிபந்தனையை விதித்தார். புத்திரப் பாக்கியத்திற்கு ஏங்கிய அவர்களும் உறுதியளித்தனர். வெகு விரைவிலேயே கங்காபாய் கருவுற்று, குழந்தை பிறக்கும் சமயம் வந்தது. மகானின் உத்தரவின் படி குழந்தை பிறந்தவுடன் தரையில் படாமல் தங்கத்தட்டில் ஏந்தி, மடத்திற்கு எடுத்து வந்து *இராமச்சந்திரன்* என பெயர் சூட்டப்பட்டு இறைவன் சிரீராமர் சிலைக்கு அபிசேகம் செய்த பால் குழந்தைக்கு கொடுக்கப்பட்டது.

## சன்னியாசம் ஏற்றல்
இராமச்சந்திரனுக்கு ஏழு வயதில் உபநயனம் தரித்து, எட்டு வயதில் சன்னியாசம் வழங்கப்பட்டு *சிரீ ரகூத்தம தீர்த்தர்* என்ற பெயர் சூட்டப்பட்டது. சிறுவயதிலேயே வேதம், உபநிடதங்கள் எல்லாம் கற்றுத் தேர்ந்தார்.

## உத்திராதி மடத்தின் அதிபதியாதல்
ரகூத்தம தீர்த்தரின் குரு, சிரீரகுவர்ய தீர்த்தர் இறைவனடி சேர்ந்ததும், மடத்தின் 14ஆவது அதிபதியானார். பல நூல்களை இயற்றினார்.

## மணம்பூண்டியில் பிருந்தாவனம் அமைத்தல்
தன் பணிகளை முடித்ததாக கருதிய ரகூத்தம தீர்த்தர், இறுதியாக பஞ்ச கிருட்டிண தலங்களில் ஒன்றான திருக்கோவிலூர் நகரின் தென்பெண்ணை நதிக்கரையில் உள்ள மணம்பூண்டி என்ற இடத்தில் பிருந்தாவனம் அமைத்தார். கிபி 1595 வைகுண்ட ஏகாதசி அன்று சீவசமாதி அடைந்தார்.

## பிருந்தாவனத்தின் சிறப்புகள்
தமிழகம், கருநாடகம் மற்றும் பிற மாநிலங்களில் இருந்து எண்ணற்றவர்கள் வந்து வணங்கி, சுவாமிகளின் ஆசியை பெற்று செல்கின்றனர். ஆண்டு தோறும் வைகுண்ட ஏகாதேசி சமயத்தில் நான்கு நாட்களுக்கு ஆராதனை விழா சிறப்பாக நடைபெறுகின்றது.

தற்போது இந்த சிரீஉத்திராதி மடத்தின் 42ஆவது பீடாதீபதியாக சிரீ சத்யாத்ம தீர்த்த சுவாமிகள் இருந்து வருகிறார்.

## மேற்கோள்கள்

## வெளி இணைப்புகள்
*ஸ்ரீ உத்திராதி மடத்தின் அதிகாரபூர்வ வலைதளம்

பகுப்பு:மடங்கள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
குளிச்சிக்கொல்லை (நாகப்பட்டினம்)

**குளிச்சிக்கொல்லை** என்பது **[[தமிழகம்|தமிழகத்தின்]]** கடலோர மாவட்டங்களில் ஒன்றான **[[நாகப்பட்டினம் மாவட்டம்]], [[கீழ்வேலூர் வட்டம்|கீழ்வேளூர் வட்டம்]],  [[பட்டமங்களம் ஊராட்சி|பட்டமங்களம் ஊராட்சியில்]]** அதன் '''கிழக்குப்''' பகுதியில் அமைந்துள்ளது**.**  குழி என்பதற்குப் பள்ளம் என்பது பொருள், கொல்லை என்றால் நிலம் பள்ளமான நிலப்பகுதி என்பது பொருள்.  
## பிற பகுதிகள்
இந்த ஊரைச் சுற்றிலும் உள்ள இலுப்பச்சி, கம்பந்திடல், நெட்டைத்திடல், நரிமுட்டு, வையாரிமுட்டு போன்ற சுமார் 15 அடி உயரமுள்ள மணல் திடல்கள் உள்ளன.
## சான்றுகள்
இரா. அருணாசலம்

**இரா. அருணாசலம்** (*R. Arunachalam*) என்பவர் இந்திய அரசியல்வாதியும் முன்னாள் தமிழ்நாடு சட்டப் பேரவை உறுப்பினரும் ஆவார். இவர் தமிழ்நாடு சட்டமன்றப் பேரவையில், அண்ணா திராவிட முன்னேற்றக் கழகத்தைச் சேர்ந்த வேட்பாளராக இருந்து நாமக்கல் தொகுதியில் உள்ள 1977, 1980. மற்றும் 1984 தேர்தலில் இவர் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1941 பிறப்புகள்
பகுப்பு:நாமக்கல் மாவட்ட மக்கள்
இரா பெர்னாடு

**இரா பெர்னாடு** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 சட்டமன்றத் தேர்தலில், கன்னியாகுமரி மாவட்டத்தில் உள்ள, குளச்சல் தொகுதியிலிருந்து, திராவிட முன்னேற்ற கழக வேட்பாளராக, தமிழக சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
இரா. தமிழ்செல்வன்

::இதே பெயர் கொண்ட மகாராட்டிர சட்டமன்ற உறுப்பினரைப் பற்றி அறிய, இரா. தமிழ்ச்செல்வன் என்ற பக்கத்தைப் பார்க்கவும்.
**இரா. தமிழ்செல்வன்** (*R. Thamizhselvan*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் பெரம்பலூர் மாவட்டத்தினைச் சார்ந்தவர். திருச்சிராப்பள்ளி பாரதிதாசன் பல்கலைக்கழகத்தில் இளங்கலைப் பட்டம் பெற்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த தமிழ்செல்வன், பெரம்பலூர் சட்டமன்றத் தொகுதியிலிருந்து அதிமுக சார்பில் 2011 மற்றும் 2016ஆகிய ஆண்டுகளில் நடைபெற்ற தமிழ்நாடு சட்டப் பேரவைத் தேர்வில் போட்டியிட்டு தமிழ்நாடு சட்டமன்ற உறுப்பினர் ஆனார்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:பெரம்பலூர் மாவட்ட மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
து. கணேசன்

**து. கணேசன் ** (*D. Ganesan*) என்பவர் ஓர் இந்திய அரசியல்வாதியும் முன்னாள் தமிழ்நாட்டின் சட்டமன்ற உறுப்பினரும் ஆவார். தேனி மாவட்டம் குப்பிநாயக்கன்பட்டியினைச் சார்ந்த கணேசன் 1982-85 ஆம் ஆண்டில் மதுரை காமராசர் பல்கலைக்கழகத்தில் படித்து பட்டம் பெற்றார். 2001 ஆம் ஆண்டு மற்றும் 2006 ஆம் ஆண்டுகளில் நடைபெற்ற தேர்தல்களில் தேனி சட்டமன்றத் தொகுதியிலிருந்து அண்ணா திராவிட முன்னேற்ற கழக வேட்பாளராகப் போட்டியிட்டு தமிழ்நாடு சட்டமன்றத்திற்கு தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தேனி அரசியல்வாதிகள்
பகுப்பு:தேனி மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
தா. மலரவன்

**தா. மலரவன்** (*T. Malaravan*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். 2011ஆம் ஆண்டு நடைபெற்ற சட்டமன்றத் தேர்தலில் கோயம்புத்தூர் வடக்கு சட்டமன்றத் தொகுதியிலிருந்தும், 2006ஆம் ஆண்டு நடைபெற்ற தேர்தலில் கோயம்புத்தூர் மேற்கு தொகுதியிலிருந்தும் அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு வெற்றி பெற்றார். 2001 முதல் 2006 ஆம் ஆண்டு வரை கோயம்புத்தூர் மாநகர தலைவராக இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:கோயம்புத்தூரின் மேயர்கள்
விலங்கணைய இனப்பெருக்கம்

**விலங்கணைய இனப்பெருக்கம்** *(Zooidogamy)* என்பது ஒரு வகை தாவர இனப்பெருக்க முறை. அதில் ஆண் பாலினக் கலங்களான (antherozoid) நீரின் மேல் உள்ள படலத்தில் நீந்தி சென்று பெண் பாலினக் கலங்களான (archegonium) அடையும். ஜோடியோகேமி முறை இனப்பெருக்கம் பாசிகளிலும், பிரையோஃபைட்டுகளிலும் டெரிடோஃபைட்டுகளிலும், மேலும் சில வித்திலையிகளிலும் காணப்படுகிறது. ஜோடியோகேமி  இனப்பெருக்க முறை, உயிர் அற்ற காரணிகள் ஆன காற்று, நீர் ஆகியவற்றில் இருந்து, இப்போது விலங்குகளிடம் காணப்படும் நீர் சார்ந்த இனப்பெருக்க முறையின் படிமலர்ச்சிக்கு வழிவகுத்துள்ளது. எனவே இது விலங்கின முன்னோடி இனப்பெருக்க முறையாகும்.

## மேற்கோள்கள்


பகுப்பு:தாவர இனப்பெருக்கம்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
எதிர் மின்னணு தாவல்

**அணு எலக்ட்ரான் மாற்றம்** (*Atomic electron transition*) என்பது ஓர் அணுவுக்குள்  அல்லது ஒரு செயற்கை அணுவுக்குள் அணு எலக்ட்ரான் ஒரு குவைய நிலையிலிருந்து மற்றொரு குவைய நிலைக்கு மாற்றமடைதலை அணு எலக்ட்ரான் மாற்றம் என்கிறோம். இந்த மின்னன் பெயர்வு ஓர் ஆற்றல் நிலையிலிருந்து மற்றொரு ஆற்றல் நிலைக்கு ஒரு நுண் நொடிக்கும் குறைவான நேரத்தில் நிகழ்கிறது. அணு இயற்பியலில் இந்நிகழ்வு எலக்ட்ரான் மாற்றம், மின்னன் பெயர்வு, எலக்ட்ரான் தாவல், குவையக் குதிப்பு, குவையத் தப்பித்தல், குவையத் தாவல் என்று பல பெயர்களால் அறியப்படுகிறது.

எலக்ட்ரான் நிலை மாற்றங்கள் ஒளியன்கள் என்று அழைக்கப்படும் குவைய அலகு வடிவில் மின்காந்த கதிர்வீச்சை உமிழ்கிறது அல்லது உறிஞ்சுகிறது. பாய்சானின் புள்ளிவிவரப்படி, மின்னன் பெயர்வு மிக வேகமாக நடைபெறுகிறது. மின்னன் பெயர்வு நடைபெறும் கால இடைவெளி மாறிலியானது இயற்கையான அழுத்தம் மற்றும் கதிர்நிரல்வரிகளுக்கு இடையேயான தொலைவைப் பொருத்து அமைகிறது. எலக்ட்ரான் குதிக்கும் நிலைகளுக்கு இடையிலான ஆற்றல் அதிகரிக்கும்போது  உமிழப்படும் ஒளியனின் அலைநீளம் குறைவாக இருக்கும். உமிழப்படும் ஒளியன் அணுவின் இயக்க ஆற்றலை மாற்றுகிறது. சீரொளி  குளிரூட்டும் தொழில்நுட்பம் அணுக்களின் இயக்கத்தை மெதுவாக்க உதவுகிறது.

## வரலாறு
டென்மார்க் நாட்டு இயற்பியலாளர் நீல்சு போர் 1913 ஆம் ஆண்டில் எலக்ட்ரான்கள் குவையத் தாவல்களைச் செய்ய முடியும் என்ற கோட்பாட்டை முதன் முதலில் அறிவித்தார். இயேம்சு பிராங்கு மற்றும் குசுடாவ் லுட்விக் எர்ட்சு போன்றவர்கள் அணுக்கள் ஆற்றல் நிலைகளை அளவிடுகின்றன என்பதை சோதனை முறையில் நிரூபித்தார்கள்.

1975 இல் முதன் முதலாக ஆன்சு டெமல்ட்  என்பவர் மின்னன் பெயர்வு பற்றிய கருத்தினைக் கணித்தார். பின் 1986 ஆம் ஆண்டில்  பாதரச அணுவில் இவ்வாய்வு மேற்கொள்ளப்பட்டது. ஆனால் மின்னணு பெயர்வு, புளோச்சின்  செவ்வியல் சமன்பாடுகளுடன் ஒத்துப்போகவில்லை.

## மேற்கோள்கள்

## புற இணைப்புகள்

*   Part 2
* "There are no quantum jumps, nor are there particles!" by H. D. Zeh, *Physics Letters* **A172**, 189 (1993).
* 
*"Surface plasmon at a metal-dielectric interface with an epsilon-near-zero transition layer" by Kevin Roccapriore et al., *Physical Review B* **103**, L161404 (2021).

பகுப்பு:அணு இயற்பியல்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
எஸ். செம்மலை

**செ. செம்மலை** என்பவர் ஓர் தமிழக அரசியல்வாதியும் முன்னாள் அமைச்சருமாவார். இவர் சேலம் தொகுதியிலிருந்து தேர்ந்தெடுக்கப்பட்டு இந்தியாவின் நாடாளுமன்ற உறுப்பினராக இருந்தார்.

இவர், தாரமங்கலம் தொகுதியில் 1980 ஆம் ஆண்டு நடைபெற்ற தமிழ்நாடு சட்டமன்றத் தேர்தலில் சுயேட்சை வேட்பாளராகவும், 1984 தேர்தலில் அனைத்திந்திய அண்ணா திராவிட முன்னேற்ற கழக வேட்பாளராகவும் போட்டியிட்டு தமிழ்நாடு சட்டசபைக்குத் தேர்ந்தெடுக்கப்பட்டார். இவர் ஓமலூர் தொகுதியில் இருந்து 2001 தேர்தலில் அனைத்திந்திய அண்ணா திராவிட முன்னேற்ற கழக வேட்பாளராகத் தேர்ந்தெடுக்கப்பட்டு, 2001 தமிழக அமைச்சரவையில் நல்வாழ்வுத்துறை அமைச்சராகப் பொறுப்பு வகித்தார். 2016இல் தற்காலிக சபாநாயகராகப் பணியற்றினார்.

## மேற்கோள்கள்

பகுப்பு:15வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:சேலம் மாவட்ட மக்கள்
பகுப்பு:தமிழக முன்னாள் அமைச்சர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:1945 பிறப்புகள்
பகுப்பு:தமிழ்நாடு கல்வி அமைச்சர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
மேட்டு மகாதானபுரம் பிடாரி பள்ளமுடிச்சம்மன் கோயில்

**மேட்டு மகாதானபுரம் பிடாரி பள்ளமுடிச்சம்மன் கோயில்** தமிழ்நாட்டில் கரூர் மாவட்டம், மேட்டு மகாதானபுரம் என்னும் ஊரில் அமைந்துள்ள ஓர் அம்மன் கோயிலாகும். **மேட்டுமகாதானபுரம் பிடாரியம்மன் கோயில்** எனவும் அழைக்கப்படுகிறது.  

இக்கோயிலுள்ள பிடாரி அம்மன் எல்லைத் தெய்வமாக கருதப்படுகிறது. இக்கோயில் சுமார் 200 ஆண்டுகளுக்கு முன் இவ்வூர் மக்களால் கட்டப்பட்டதாக அறியப்படுகிறது.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது.

## வேறு பெயர்கள்
ஏழு ஊர்களின் மக்களைக் காக்கும் எல்லைத் தெய்வமாக இருப்பதால் 'ஏழூராள்' என்றும், பள்ளர் என்ற சமூகத்தினரால் பிடாரி சிலை கண்டெடுக்கப்பட்டதால் பள்ளம்படச்சி எனவும் அழைக்கப்படுகிறது.

## விழாக்கள்
ஆடிமாதம் முதல் வெள்ளி கிழமையில் சிறப்பு வழிபாடு, பூசை நடைபெறுகிறது.  

மேட்டு மகாதானபுரத்திலுள்ள அங்காளம்மன் கோவில் திருவிழாவின் போது மேட்டு மகாதானபுரம் பிடாரி அம்மன் கோவிலில் இருந்து தாய் வீட்டு சீதனம் அழைத்துக் கொண்டு செல்லும் வழக்கம் உள்ளது. 

## மேற்கோள்கள்

பகுப்பு:கரூர் மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
எம். மணிகண்டன்

**எம். மணிகண்டன்** (M. Manikandan) ஒரு இந்திய அரசியல்வாதியும், 15 ஆவது தமிழ்நாடு சட்டமன்ற உறுப்பினரும் ஆவார். இவர் இராமநாதபுரம் சட்டமன்றத் தொகுதியிலிருந்து அனைத்திந்திய அண்ணா திராவிட  முன்னேற்றக் கழக வேட்பாளராகப் போட்டியிட்டுத் தேர்ந்தெடுக்கப்பட்டார்.

அப்போது, தமிழக முதல்வராக இருந்த ஜெயலலிதா 2016 ஆம் ஆண்டு மே மாதத்தில் இவரை தகவல் தொழில்நுட்பத்துறை அமைச்சராக நியமித்தார். இவருக்கு, இது தமிழ்நாடு அரசின் முதல் அமைச்சரவைப் பதவியாகும்.

## மேற்கோள்கள்

பகுப்பு:வாழும் மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தமிழக முன்னாள் அமைச்சர்கள்
பகுப்பு:அண்ணாமலைப் பல்கலைக்கழக முன்னாள் மாணவர்கள்
என். பெரியசாமி

**என். பெரியசாமி** (N. Periyasamy) ஒரு இந்திய அரசியல்வாதியும் தமிழக முன்னாள் சட்டமன்ற உறுப்பினரும் ஆவார். 1996 தேர்தலில் பெருந்துறை தொகுதியில் இருந்து இந்தியப் பொதுவுடைமைக் கட்சியின் வேட்பாளராக தமிழ்நாடு சட்டப்பேரவைக்குத் தேர்ந்தெடுக்கப்பட்டார். இவர் பாரதீய பண்ணைத் தொழிலாளர் சங்கத்தின் தலைவராகவும் இருந்தார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:ஈரோடு மாவட்ட மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
ஆ. பாலையா

**ஆ. பாலையா** (*A. Pauliah*)(பிறப்பு 31 திசம்பர் 1935) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். நாகர்கோயில் இசுகாட் கிறித்துவக் கல்லூரி மற்றும் இந்துக் கல்லூரியில் கல்வி பயின்றுள்ளார். இவர் 1971, இடைத்தேர்தல், 1989 மற்றும் 1991 தேர்தல்களில் குளச்சல் தொகுதியில் இருந்து இந்திய தேசிய காங்கிரஸ் கட்சியின் வேட்பாளராகப் போட்டியிட்டுத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:கன்னியாகுமரி மாவட்ட அரசியல்வாதிகள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
என். கே. பழனிசாமி

**என். கே. பழனிசாமி** (4 ஏப்ரல் 1921-23 மார்ச் 2005)என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1957 மற்றும் 1971 ஆகிய ஆண்டுகளில் நடைபெற்ற சட்டமன்றத் தேர்தல்களில், பெருந்துறை தொகுதியில் இருந்து, இந்தியக் கம்யூனிஸ்ட் கட்சியின் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். 

## மேற்கோள்கள்

பகுப்பு:சட்டப் பேரவை உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:தமிழ்ப் பொதுவுடமைவாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:1921 பிறப்புகள்
பகுப்பு:2005 இறப்புகள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
அனிமோமீட்டர்

**அனிமோமீட்டர்** (*anemometer*) என்பது காற்றின் வேகத்தை அளவிடப் பயன்படும் கருவி ஆகும். கிரேக்க மொழியில் *anemos* என்பது காற்றைக் குறிக்கும் சொல் ஆகும். அனிமோமீட்டர் பற்றி முதன்  முதலில் 1450 இல் லெயோன் பட்டிஸ்டா ஆல்பெர்ட்டி என்பவர் எடுத்துரைத்தார்.
 
## அமைப்பு
இக்கருவியில் சுழலும் தண்டு ஒன்றுடன் அலுமினியக் கிண்ணங்கள் இணைக்கப்பட்டிருக்கும். காற்றின் வேகம் அதிகரிக்கும் போது கிண்ணங்கள் அதிவேகத்துடன் சுழலும்.

## பயன்கள்
வானிலை ஆராய்ச்சியாளர்கள் புயல், சூறாவளி போன்றவற்றை கணிக்க உதவுகிறது. விமான நிலையங்களில் விமானம் தரையிரங்க இக்கருவி உதவுகிறது.

## மேற்கோள்கள்
*https://www.nationalgeographic.org/encyclopedia/anemometer/

பகுப்பு:இத்தாலியக் கண்டுபிடிப்புகள்
பகுப்பு:அளவிடும் கருவிகள்
பகுப்பு:15-ஆம் நூற்றாண்டுக் கண்டுபிடிப்புகள்
அக்காரினா

**அக்காரினா** (Acarina அல்லது Acari ) என்பவை கணுக்காலிகள்  தொகுதியைச் சேர்ந்த, சிலந்தி வகுப்பில் வகைப்படுத்தப்பட்டுள்ள உயிரின வரிசை ஆகும். இவ்வரிசையில் உண்ணிகளும் (ticks) சிற்றுண்ணிகளும் (mites) வகைப்படுத்தப்பட்டுள்ளன. இவற்றுள் பல விலங்குகள், தாவரங்கள் போன்றவற்றல் ஒட்டுண்ணிகளாக வாழ்கின்றன. நாய் உண்ணியை இதற்கு உதாரணமாகச் சொல்லலாம் சிரங்கை யுண்டாக்கும் சிரங்குண்ணியும்,கால்நடைகளுக்குச் செந்நீர்க் காய்ச்சலை (Red Water Fever) உண்டாக்கும் கால்நடையுண்ணியும் இவற்றில் அடங்கும்.  இவற்றில் 500000 சிறப்பினங்களுக்கு மேற்பட்ட சிற்றுண்ணிகளும் உண்ணிகளும் உலகெங்கும் வாழ்வதாகக் கணக்கிடப்பட்டுள்ளது.

## பொதுப்பண்புகள்
இவற்றின் உடல் நீளம் 0.5 மி.மீட்டரிலிருந்து 30 மி.மீ வரை வேறுபடுகிறது. இளரிகளிலும் நிறைவுயிரிகளிலும் பொதுவாக 4 இணைக்கால்கள் உள்ளன. சில அக்காரிகளின் உடல்மேல் மயிர்களும் நுண்முட்டைகளும் உள்ளன. உண்ணிகளும், சிற்றுண்ணிகளும் உலகெங்கும் பல வகையான வாழிடங்களில் பெரும் எண்ணிக்கையில் வாழ்கின்றன. எவரெஸ்ட்சிகரத்தில் 5000மீ உயரம் வரையிலும், பசுபிக் பெருங்கடலில் 5200 மீட்டர் ஆழம் வரையிலும் காணப்படுகின்றன.
### அக்காரிகள் வாழ்க்கை முறை
அக்காரிகள் பொதுவாக 6 வளர்ச்சி நிலைகள் காணப்படுகின்றன.அவை
*முட்டை
*பின் முட்டை
*இளவுயிரி
*இளரி
*பின் இளரி
*நிறைவுயிரி
## மேற்கோள்கள்

* அறிவியல் கலைக்களஞ்சியம்

பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:உயிரியல்
அ. இராசேந்திரன்

**அ. இராசேந்திரன்** (*A. Rajendran*) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1989 மற்றும் 1996ஆம் ஆண்டுகளில் நடந்த சட்டமன்றத் தேர்தல்களில், போளூர் தொகுதியிலிருந்து, திராவிட முன்னேற்ற கழக வேட்பாளராக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:திருவண்ணாமலை மாவட்ட மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:1940 பிறப்புகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
வேகமானி

**வேகமானி** அல்லது **விரைவுமானி** (*speedometer*) என்பது வாகனம் ஒன்று பயணித்துக் கொண்டிருக்கும் வேகத்தை அளவிட அல்லது காட்சிப்படுத்தப் பயன்படும் கருவியாகும்.

ஆரம்ப காலத்தில் உந்துப் பொறிகளில் பயன்படுத்தப்பட்ட விரைவுமானியை சார்ல்ஸ் பாபேஜ் கண்டுபிடித்தார்.

velocimeter என அழைக்கப்பட்ட மின் விரைவுமானியை 1888 இல் குரோவாசியாவைச் சேர்ந்த யோசிப் பெலூசிச் என்பவர் கண்டுபிடித்தார்.

## மேற்கோள்கள்

பகுப்பு:அளவிடும் கருவிகள்
பகுப்பு:ஊர்தி தொழில்நுட்பம்
பகுப்பு:செருமானியக் கண்டுபிடிப்புகள்
பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
கனடாவின் தட்பவெப்பநிலை

**கனடாவின் தட்பவெப்பநிலை** (Temperature in Canada) பூகோளத்தின் அடிப்படையில் வேறுபாடு நிறைந்தது.அது வடக்கில் பனிப்பகுதியிலிருந்து பூமத்திய ரேகைக்கு நான்கு மாறுபட்ட பருவங்கள் வரை வேறுபடுகின்றன. இந்த பகுதியில் வெப்பநிலை கோடையில் 35 டிகிரி செல்சியஸ் வரை அதிகரிக்கும். குளிர்காலத்தில்  25 டிகிரி செல்சியஸ் வரை குறைந்திருக்கும்.

* கனடா ஒரு வெற்றிகரமான நாடாக திகழ இன்றியமையாத காரணங்களில் ஒன்று அந்நாட்டின் தட்பவெப்பநிலையும் சுற்றுச்சுழலுமேயாகும்.கனடாவின் இயற்கை வளங்களும் பருவ நிலைகளுமே அவற்றின் வெற்றிக்குக் காரணம்.
* பருவ நிலைகள் தான் ஒரு நிலத்தின் தோற்றத்தை ஆளுமைப்படுத்துகின்றன. ஒரு நாட்டின் வளர்ச்சியை கணக்கிட அதன் சுற்றுச்சுழலும் காலநிலைகளும் காரணிகளாகின்றன.
* கனடாவின் தட்பவெப்பநிலை  அதன் பன்முகத்தன்மையால் வகைப்படுத்தப்படுகின்றன.
* வெப்பநிலை மழைப்பொழிவு வேறுபாடுகள் காலமாறுபாடுகளை பொறுத்தமைகிறது. வட அமெரிக்காவைத் தவிர பிற வட நகரங்கள் ஆண்டில் ஒருசில மாதங்கள் மட்டும் உறைந்திருக்கும். தெற்கு நகரங்கள் தெற்கு எல்லையிலிருந்து 300கி.மீ. தூரம் வரை பரவிக்கிடக்கின்றன. 
* கனடாவின் இலையுதிர்காலம் வெப்பமான கோடைக்காலம் மந்தமான இலையுதிர்காலம் ஆகியவை பொதுவானவை.

கி.மு.யின் சில மலைப்பாதைகள் ஒரு சபார்க்டிக் அல்லது சபால்பைன் காலநிலையையும் கொண்டிருக்கின்றன, இது மிகவும்

இங்குள்ள மலைப்பாதைகளை ஓட்டுநர்களுக்கு சிக்கலான நிலைமைகளை உருவாக்குகிறது, ஏனெனில் அருகிலுள்ள பகுதிகளான வான்கூவர் மற்றும் கம்லூப்ஸ் போன்ற இடங்களிலிருந்து வரும்போது ஓட்டுனர்கள் குளிர்வான நிலைமகளை அறிந்திருக்க மாட்டார்கள்.

## வரைபடம்
கனடாவின் தட்பவெப்பநிலை பற்றிய வரைபடம்.

## சான்றுகள்


## வெளி இணைப்புகள்
*Canada's Action on Climate Change  - Government of Canada
*Environment And Climate Change Canada - Climate Change page
*Canadian Wildlife Federation  - Climate change page
*map showing average changes in ice thickness in centimeters per year from 2003 to 2010 with 4&nbsp;cm ice mass loss shown within Nunavut

பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பகுப்பு:கனடா
எப். எம். இராஜரத்தினம்

**எப். எம். ராஜரத்தினம்** என்பவர் ஒரு தமிழக அரசியல்வாதி,  மற்றும் முன்னாள் சட்டமன்ற உறுப்பினர் ஆவார். 1984 தேர்தலில் கன்னியாகுமரி மாவட்டத்தில் கொளச்சல் தொகுதியில் இருந்து அண்ணா திராவிட முன்னேற்றக் கழக வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்ட அரசியல்வாதிகள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
போர் மன்னலிங்கேசுவர் கோயில்

** போர் மன்னலிங்கேசுவரர் திருக்கோயில்** திருவண்ணாமலை அடுத்த மங்கலம் கிராமத்தில் அமைந்துள்ளது. 

திருவண்ணாமலை - வந்தவாசி சாலையில் திருவண்ணாமலையில் இருந்து சுமார் 15 கி.மீ தொலைவில் அமைந்துள்ள மங்கலம் என்னும் கிராமத்தில் பேருந்து நிலையத்திற்கு அருகில் இந்தக் கோயில் அமைந்துள்ளது. கிராம தெய்வமாக உள்ள போர் மன்னலிங்கேசுவரர் மரத் தேரில் வடிவமைக்கப்பட்டிருக்கிறார். நான்கு சக்கரங்கள் கொண்ட அழகிய பீடம் அமைந்த தேரின் மீது நின்ற கோலத்தில் உள்ளார். தனது தலை மீது லிங்கத்தினைத் தாங்கியும் வலது கையில் கத்தியுடன், இடது கை சிம்மத்தின் வாலைப் பிடித்து அடக்குவது போன்றும் அமைக்கப்பட்டுள்ளார்.

போர் மன்னலிங்கேசருக்கு அருகில் உள்ள காளியம்மனுக்குப் பூசைகள் முடிந்த பிறகே இவருக்குப் பூசை செய்யப்படுகிறது. மாசி மாதம் 5 நாட்கள் உற்சவம் நடைபெறுகிறது.

## மேற்கோள்கள்

பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
பகுப்பு:திருவண்ணாமலை மாவட்டத்திலுள்ள கோயில்கள்
படுகைப்பாறை

thumb|இசுகாட்லாந்தில் உள்ள கேய்த்நெசில் சாண்ட்சைடு குடாவில் காணப்படும் படுகைப்பாறை

நிலவியலில், **படுகைப்பாறை** அல்லது **அடிப்பாறை** (*Bedrock*) என்பது புவி அல்லது புவியொத்த கோள் ஒன்றின் மேற்பரப்பில் தளர்வான மென்மையான பொருளாகக் காணப்படும் ரிகோலித் என்ற மண்ணெடுப்பு அடுக்குப் பகுதிக்குக் கீழே அமைந்திருக்கும் பாறையாக உருப்பெறவிருக்கும் படிமமாகும். உடைந்த மற்றும் பழுதடைந்த  இப்படிமத்தில் மண் மற்றும் மண்ணின் கீழ்ப்பகுதியும் அடங்கும். இப்படிமத்தின் மேற்பரப்பில் உள்ள பகுதியை பாறையின் மெல் தளம் என்று புவி பொறியியலில் அழைக்கப்படுகிறது. சிவில் பொறியியலில் இப்படுகைப்பாறைகளை தோண்டி, துளையிட்டு அடையாளம் காண்பதே ஒரு முக்கியமான பணியாகும். மேற்பரப்பு படுகைப்பாறைகள் (சறுக்கல் எனவும் அழைக்கப்படும்) மிகவும் தடிமனாக இருக்கும், இது புவியின் மேற்பரப்பிலிருந்து நூற்றுக்கணக்கான மீட்டர்களுக்கு கீழே உள்ளது.

## வரைவிலக்கணம்
அடிப்பாறை என்பது தளர்வான மேற்பரப்புப் பொருளுக்கு அடியில் இருக்கும் திடமான பாறையாகும். பாறையின் ஒரு வெளிப்படும் பகுதி பொதுவாக ஒரு வெளிப்படுபாறை என்று அழைக்கப்படுகிறது. அடிப்பாறைக்கு மேலுள்ள பல்வேறு வகையான உடைந்த மற்றும் காலநிலைக்கு உட்பட்ட பாறைப் பொருட்கள், அதாவது மண், அடி மண் போன்றவை, மண்ணெடுப்பு அடுக்கு (*regolith*) என்று அழைக்கப்படுகின்றன.

## வானிலையாலழிதல்
வெளிப்படும் பாறைகள் வானிலையாலழிதலை எதிர்நோக்குகின்றன. இது பாறையின் கட்டமைப்பை மாற்றியமைத்து மண்ணரிப்புக்கு ஆளாகிறது. அடிப்பாறைகள் அதன் மேலெல்லையில் நிலத்தடி வானிலையாலழியக்கூடும், இது வேதிச்சிதைவுற்ற பாறையை உருவாக்குகிறது.

## புவியுரு வரைபடம்
ஒரு பகுதியின் புவியுரு வரைபடம் பொதுவாக வெவ்வேறு பாறை வகைகளின் பரவலைக் காண்பிக்கும், அனைத்து மண் அல்லது மற்ற மேலோட்டமான படிவுகளும் அகற்றப்பட்டால் மேற்பரப்பில் அவை வெளிப்படும். மேலோட்டமான படிவுகள் மிகவும் தடிப்பாக இருந்தால், அடித்தளத்தில் உள்ள பாறையை நம்பத்தகுந்த வகையில் வரைபடமாக்க முடியாது, அதற்குப் பதிலாக மேலோட்டமான படிவுகள் வரைபடமாக்கப்படும் (உதாரணமாக, வண்டல் போன்றவை).

## மேற்கோள்கள்

## மேலதிக வாசிப்பு
* 
* 

## வெளி இணைப்புகள்
* 

பகுப்பு:நிலவியல்
பகுப்பு:பாறையியல்
பகுப்பு:பாறைகள்
பகுப்பு:புவியோடு